4 
ringe, men dog kendeligt.« Trods den kolde Polarstrøms Nær¬ 
hed er det dog Golfstrømmen, der særlig gør sin Indflydelse 
gældende og bevirker, at Havets Temperatur hele Aaret rundt 
er forholdsvis meget høj. 
I Følge Observationer ved Thorshavn (se Wi 11 a u m e-J a n t- 
zen, 55, p. 29) er Havets Middeltemperatur i Overfladen 7,8 0 C. 
for hele Aaret; i Januar—Marts har det en Temperatur af 5,5° C. 
og i Juli—September af 10—10,5 0 C. alt som Gennemsnit af Ob¬ 
servationer i 20 Aar. Den laveste Middeltemperatur af Havover¬ 
fladens Vand har for en Maaned (Marts) været 4,25 0 C., og den 
højeste for samme Tidsrum (i August) 11,75 0 C. Disse Tal viser 
tydeligt den overordentlig ringe Temperaturforskel, der gør sig 
gældende i Havet omkring Færøerne. Is er ogsaa ukendt og kun 
i det Inderste af de dybere Fjorde som Kongshavn (Skaaletjord), 
hvor Tidevandet er ringe, og hvor der strømmer meget ferskt Vand 
ud i Søen, kan der undertiden fryse en tynd Skorpe paa Vandet. 
De ovennævnte Tal gælder for Overfladen; men da Hav¬ 
algerne voxer ned til en Dybde af ca. 25—30 Favne (for Fær¬ 
øernes Vedkommende antager jeg, at man kan sætte den laveste 
Grænse her), ^ilde det selvfølgelig have Interesse for vort Emne 
at kende Temperaturen ned til denne Dybde. Iagttagelser heraf 
findes imidlertid saa vidt mig bekendt ikke, men paa min Op¬ 
fordring var Officererne paa Marinens Skib »Guldborgsund« i 
1899—1900 saa imødekommende ved Hjælp af et Vendethermo- 
meter, som jeg fik til Laans af Meteorologisk Institut, at tage 
nogle Temperaturserier til mig. Nedenstaaende Tabel er Resul¬ 
tatet heraf. Man vil af den se, at der er overordentlig ringe 
Forskel paa Overfladevandets og de dybereliggende Vandlags 
Temperatur. I den varmere Tid af Aaret viser der sig at være 
en ringe Temperaturforhøjelse paa Overfladen, medens der til 
Gengæld om Vinteren er lidt varmere i Dybden end ved Over¬ 
fladen. Kun inde i Fjordene kan der være noget større Forskel 
(se f. Ex. Observationen 10 / 2 , Klaksvig); det skyldes her det mere 
stillestaaende Vand, som ved lav Lufttemperatur kan blive no¬ 
get afkølet i Overfladen, hvorimod Havvandet i aaben Sø og i 
Sundene paa Grund af den stærke Strøm stadig fornyes og 
blandes med underliggende Vandlag, hvorved det ikke faar 
Tid til at blive afkølet i nogen nævneværdig Grad. De dybere 
voxende Alger lever altsaa under noget mere ensartede Tempe¬ 
raturer end de, der voxer paa lavt Vand. 
